text: Rumæner sigtet for tricktyverier
  09 november 2015 kl. 16.39
  En 43-årig mand er sigtet for en række tricktyverier. Det er gået udover ældre kvinder.
  Den rumænske mand er mistænkt for at have stjålet 23 kreditkort fra ældre kvinder og sammen med en anden at misbruge kortene for cirka 613.000 kroner.
  Sagen kommer for retten i Sønderborg i morgen, skriver ritzau.
  Manden har erkendt at have stjålet og misbrugt kreditkortene.
  Anklageren kræver en ubetinget fængselsstraf og udvisning af Danmark.
  